Gruppesøgsmål om licensmoms

Plesners fører et gruppesøgsmål på vegne af licensbetalere for at få tilbagebetalt licensmoms. Har du tilmeldt dig gruppesøgsmålet, vil du løbende blive orienteret via email om udviklingen i sagen.

DR står for at opkræve medielicensen. Licensen er tillagt moms, som udgør ca. 500 kr. af den samlede årlige licensbetaling. Det er Plesners vurdering, at det er ulovligt at lægge moms på licensen. Plesner fører derfor på vegne af en gruppe licensbetalere et gruppesøgsmål mod Skatteministeriet for at få tilbagebetalt licensmomsen.

Licensmoms.dk-gruppesøgsmålet handler om moms på medielicens i perioden fra november 2014 og frem.

Det koster ikke noget at være med i gruppesøgsmålet, og deltagere i gruppesøgsmålet risikerer ikke at skulle have penge op lommen, uanset om sagen bliver vundet eller tabt.

I vores informationsdokument kan du se de juridiske detaljer om gruppesøgsmålet

Sidste frist for tilmelding til gruppesøgsmålet var den 1. oktober 2018